Scherpenheuvel-Zichem

Scherpenheuvel-Zichem (Frânsk: Montaigu-Zichem) is in gemeente yn de Belgyske provinsje Flaamsk-Brabân. De gemeente ûntstie yn 1977 troch in fúzje fan de gemeenten Averbode, Kaggevinne, Messelbroek, Scherpenheuvel, Testelt en Zichem.

 Gemeenteyndieling 
Sûnt de fúzje fan 1977 bestiet de gemeente Scherpenheuvel-Zichem út de dielgemeenten Averbode, Kaggevinne, Messelbroek, Scherpenheuvel, Testelt en Zichem. By de dielgemeente Scherpenheuvel heart ek it doarp Schoonderbuken en by Zichem de doarpen Keiberg en Okselaar.

 Dielgemeenten 
 #  Namme  Oerflak/km²  Ynwennertal(2022) Ynwenners/km² 1  Averbode  9,19  3.463  377  2  Messelbroek  5,80  1.955  337  3  Scherpenheuvel  13,44  8.439  628 Scherpenheuvel (kern)5,596.0711.086Schoonderbuken1,291.4731.142Kaggevinne6,56895136 4  Testelt  6,76  3.115  461Testelt (kern)4,072.007493Ter hoeve2,691.108412 5  Zichem  15,95  6.544  410Zichem (kern)9,533.031318Keiberg4,052.343579Okselaar2,381.170491

 It besjen wurdich 
De gemeente is fral bekend fanwegen de  roomske beafearttsjerke Us-Leaffrouwebasilyk fan Scherpenheuvel. Oarspronklik wie Scherpenheuvel in útbuorren fan it oanbuorjende Zichem (foarhinne Sichem), mar nei't yn de 17e iuw de beafeart foar in grutte stream pylgers soarge, soe Scherpenheuvel Zichem oermânsk wurde. Scherpenheuvel waard om de yn de 17e iuw stifte en wijde barokke Us-Leaffrouwebasilyk boud. Yn 1922 ferliende de paus de tsjerke de earetitel basilica minor. De basilyk is it sintrum fan ien fan de drokst besochte beafeartsplakken yn it lân.  

Oan de noardlike râne fan Averbode, in dielgemeente fan Scherpenheuvel-Zichem en sân kilometer noardlik fan Scherpenheuvel, leit de ferneamde premonstratinzerske abdij fan Averbode. 

De Flaamske skriuwer Ernest Claes sette it plak Zichem mei in tige libbene omskriuwing op 'e kaart yn syn skelmeroman "De Witte". Yn Zichem stiet syn byld foar de Sint-Eustachiustsjerke mei op syn skouders de haadpersoan út syn roman.

De brede delte fan de Demer foarmet tusken Testelt, Zichem, Averbode en Diest it natoergebiet Demerbroeken.

 Ofbylden 

Kategory:Gemeente yn Flaanderen
Kategory:Bestjoerlike ienheid oprjochte yn 1977